PATVIRTINTA

Turgelių „Aistuvos“ gimnazijos direktoriaus

2016 m. gruodžio 8 d.

įsakymu Nr. V1-130

**TURGELIŲ „AISTUVOS“ GIMNAZIJOS**

**MOKYKLINĖS UNIFORMOS DĖVĖJIMO TVARKOS APRAŠAS**

1. **BENDROSIOS NUOSTATOS**
2. Mokyklinės uniformos dėvėjimo tvarkos aprašas (toliau – tvarka) reglamentuoja mokyklinės uniformos dėvėjimą Turgelių „Aistuvos“ gimnazijoje. Mokyklinės uniformos dėvėjimo tvarka skirta mokiniams ir gimnazijos darbuotojams, sukurta įgyvendinant daugumos mokinių, jų tėvų, gimnazijos darbuotojų susitarimą, siekiant puoselėti gimnazijos bendruomenės ir šeimos ryšį, formuoti pozityvų gimnazijos įvaizdį visuomenėje, mažinti socialinę atskirtį ir ugdyti estetinį skonį.
3. Mokyklinė uniforma - pagarbos gimnazijai  ir jos tradicijoms išraiška, vidinės kultūros, estetinio skonio ugdomoji dalis.

**II. GIMNAZIJOS MOKINIŲ UNIFORMA**

Mokinio uniforma – tai nustatytos spalvos ir modelio drabužių rinkinys, kurį sudaro:

|  |
| --- |
| PRIVALOMA |
| Merginoms | Vaikinams |
| Pilkos spalvos uniforminis  megztinis arba sarafanas su gimnazijos ženkliuku. | Pilkos spalvos uniforminis megztukas arba liemenė su gimnazijos ženkliuku. |
| REKOMENDUOJAMA |
| Vienspalvė palaidinė  arba golfas Priderintos spalvos sijonas, kelnės (džinsai) | Vienspalviai marškiniai arba golfasTamsios spalvos kelnės (džinsai) |

**Švenčių ir renginių metu PRIVALOMA**

Švenčių metu dėvimi balti marškiniai (vaikinams) ir baltos spalvos palaidinės (merginoms).

**III. MOKYKLINIŲ UNIFORMŲ ĮSIGIJIMO TVARKA**

1. Už mokinių uniformų įsigijimą laiku atsakingi mokinių tėvai.
2. Mokyklines uniformas mokinių tėvai gali užsisakyti:
* nuvykę į „Savito Stiliaus“ parduotuvę adresu: PC „Mada“, Viršuliškių g. 40 (II aukštas);
* internetinėje parduotuvėje adresu: <http://savitasstilius.lt/lt/mezgimo-paslaugos/mokyklines-uniformos.html>
* jeigu neturite galimybių nuvykti į parduotuvę ar užsisakyti internetu, galėsime Jums padėti ir užsakyti uniformas gimnazijos adresu.
1. Mokyklinę uniformą galima įsigyti uniformų mugėje „Uniforma pigiau“ .

**IV. MOKYKLINIŲ UNIFORMŲ DĖVĖJIMO TVARKA**

1. Mokiniai privalo dėvėti  tvarkingą mokyklinę uniformą.
2. Uniforma gimnazijoje dėvima nuo rugsėjo 15 d. iki gegužės 15 d.
3. Uniforma dėvima kiekvieną dieną, išskyrus penktadienį, kuris skiriamas uniformos skalbimui, valymui.
4. Uniforma privaloma atstovaujant gimnazijai kitose įstaigose bei oficialiuose renginiuose.
5. Socialinės, sportinės ir kultūrinės pažintinės veiklos ar kitų renginių metu, suderintų su mokytojais, mokiniai gali nedėvėti uniformos.
6. Mokiniai turintys sveikatos problemų dėl dėvimos mokyklinės uniformos, pristačius gydytojo pažymą, gali nedėvėti mokyklinės uniformos.
7. Neturintys mokyklinės uniformos privalo dėvėti pilkų spalvų ir atspalvių megztukus, liemenes arba džemperius, vienspalvius marškinius, palaidines, kelnes (tamsius džinsus). Švenčių metu dėvimi baltos spalvos marškiniai, palaidinės.
8. Nuo gegužės 15 d. iki mokslo metų pabaigos vietoj megztukų galima dėvėti klasikinio, sportinio stiliaus marškinėlius, palaidines;
9. Draudžiama darbo dienomis gimnazijoje dėvėti sportinę aprangą (išskyrus kūno kultūros pamokose) ar jos dalis, džemperius, marškinėlius su įžeidžiančio turinio užrašais ir piešiniais, palaidines atviromis iškirptėmis, su petnešėlėmis, nešioti paplūdimiams skirtą apavą.
10. Mokytojai ir kiti gimnazijos darbuotojai gali įsigyti ir nešioti mokyklinę uniformą ar jos dalis.

 **V. MOKYKLINIŲ UNIFORMŲ DĖVĖJIMO PRIEŽIŪRA BEI ATSAKOMYBĖ**

1. Klasių vadovai, mokytojai, mokinių tėvai (globėjai), gimnazijos taryba, mokinių savivalda kontroliuoja mokyklinių uniformų dėvėjimą.
2. Socialinis pedagogas kartu su mokinių taryba kartą per savaitę vykdo mokyklinių uniformų dėvėjimo patikrinimą.
3. Už mokyklinių uniformų dėvėjimo tvarkos aprašo vykdymą atsako:
	1. Mokiniai
	2. Mokinių tėvai (globėjai);
	3. Klasės vadovas;
	4. Mokytojai;
	5. Socialinis pedagogas;
	6. Gimnazijos administracija.
4. Mokiniui, pažeidus uniformų dėvėjimo reglamentą:
	1. Pirmą kartą – klasės vadovo pokalbis su mokiniu;
	2. Antrą kartą – klasės vadovo pokalbis su mokinio tėvais;
	3. Trečią kartą – socialinio pedagogo pokalbis su mokiniu ir jo tėvais;
	4. Ketvirtą kartą – raštiškas mokinio pasiaiškinimas gimnazijos administracijai;
	5. Jeigu mokinys ir toliau nedėvi mokyklinės uniformos, jis su tėvais kviečiamas į Vaiko gerovės komisijos posėdį, kur svarstomas jo elgesys.
5. Socialinis pedagogas organizuoja mokyklinės aprangos (uniformos) išpardavimus, mainus – muges. Informacija papildomai talpinama gimnazijos internetiniame puslapyje.
6. Gimnazijos taryba organizuoja naujos mokyklinės uniformos ar jos dalių įsigijimo procedūras.
7. **TVARKOS ĮSIGALIOJIMAS**

1. Mokyklinės uniformos dėvėjimo tvarka įsigalioja nuo 2017 m. sausio 1 d.

2. Ši tvarka neprivaloma mokiniams, besimokantiems pagal priešmokyklinio ir pradinio ugdymo programas.